CELEX: 62017TB0732
Language: el
Date: 2018-09-18 00:00:00
Title: Υπόθεση T-732/17: Διάταξη του Γενικού Δικαστηρίου της 18ης Σεπτεμβρίου 2018 — Dreute κατά Κοινοβουλίου (Υπαλληλική υπόθεση — Υπάλληλοι — Απόσπαση προς το συμφέρον της υπηρεσίας — Μετάταξη — Απώλεια του εννόμου συμφέροντος — Μερική κατάργηση της δίκης — Προσφυγή-αγωγή εν μέρει προδήλως απαράδεκτη και εν μέρει προδήλως στερούμενη παντός νομικού ερείσματος)

26.11.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 427/74
            
         
      Διάταξη του Γενικού Δικαστηρίου της 18ης Σεπτεμβρίου 2018 — Dreute κατά Κοινοβουλίου
      (Υπόθεση T-732/17) (1)
      
      (Υπαλληλική υπόθεση - Υπάλληλοι - Απόσπαση προς το συμφέρον της υπηρεσίας - Μετάταξη - Απώλεια του εννόμου συμφέροντος - Μερική κατάργηση της δίκης - Προσφυγή-αγωγή εν μέρει προδήλως απαράδεκτη και εν μέρει προδήλως στερούμενη παντός νομικού ερείσματος)
      (2018/C 427/100)
      Γλώσσα διαδικασίας: η γαλλική
      
         Διάδικοι
      
      
         Προσφεύγων-ενάγων: Olivier Dreute (Βρυξέλλες, Βέλγιο) (εκπρόσωποι: L. Levi και A. Blot, δικηγόροι)
      
         Καθού-εναγόμενο: Ευρωπαϊκό Κοινοβούλιο (εκπρόσωποι: L. Darie και R. Ignătescu)
      
         Αντικείμενο
      
      Προσφυγή–αγωγή δυνάμει του άρθρου 270 ΣΛΕΕ με την οποία ζητείται, αφενός, η ακύρωση, πρώτον, της αποφάσεως του Γενικού Γραμματέα του Κοινοβουλίου της 30ής Ιανουαρίου 2017 σχετικά με την τοποθέτηση του προσφεύγοντος-ενάγοντος σε νέα θέση εντός του εν λόγω θεσμικού οργάνου, δεύτερον, της αποφάσεως του Προέδρου του Κοινοβουλίου της 20ής Ιουλίου 2017 με την οποία απορρίφθηκε η διοικητική ένσταση του προσφεύγοντος-ενάγοντος καθώς και, εφόσον παρίσταται ανάγκη, της αποφάσεως του Γενικού Γραμματέα του Κοινοβουλίου της 12ης Ιουλίου 2017 σχετικά με την απόσπαση του προσφεύγοντος-ενάγοντος προς το συμφέρον της υπηρεσίας στην Ευρωπαϊκή Επιτροπή και, αφετέρου, η αποκατάσταση της ζημίας που υποστηρίζει ότι υπέστη ο προσφεύγων-ενάγων.
      
         Διατακτικό
      
      Το Γενικό Δικαστήριο διατάσσει:
      
                  1)
               
               
                  Απορρίπτει την προσφυγή-αγωγή ως προδήλως απαράδεκτη καθ’ ο μέρος με αυτήν επιδιώκεται η ακύρωση της αποφάσεως του Γενικού Γραμματέα του Ευρωπαϊκού Κοινοβουλίου της 12ης Ιουλίου 2017.
               
            
                  2)
               
               
                  Καταργείται η δίκη επί του αιτήματος περί ακυρώσεως της αποφάσεως του Γενικού Γραμματέα του Κοινοβουλίου της 30ής Ιανουαρίου 2017 και επί της αποφάσεως της 20ής Ιουλίου 2017, με την οποία απορρίφθηκε η υποβληθείσα από τον Oliver Dreute διοικητική ένσταση κατά της τελευταίας αυτής αποφάσεως.
               
            
                  3)
               
               
                  Απορρίπτει το αίτημα αποζημιώσεως ως προδήλως στερούμενο παντός νομικού ερείσματος.
               
            
                  4)
               
               
                  Καταδικάζει τον O. Dreute στα δικαστικά έξοδα.
               
            
         (1)  EE C 13 της 15.1.2018.